กรมทรัพยากรทางทะเลและชายฝั่ง (ทช.) ใช้มาตรา 16 เอาผิดมัคคุเทศก์หรือไกด์ทัวร์ดึงกอดอกไม้ทะเลล่อปลาการ์ตูนโชว์นักท่องเที่ยวจีน
กรมทรัพยากรทางทะเลและชายฝั่ง (ทช.) ใช้มาตรา 16 เอาผิดมัคคุเทศก์หรือไกด์ทัวร์ดึงกอดอกไม้ทะเลล่อปลาการ์ตูนโชว์นักท่องเที่ยวจีน พร้อมแจ้งดำเนินคดีทางกฎหมายเพื่อไม่ให้เป็นเยี่ยงอย่างนายจตุพร บุรุษพัฒน์ อธิบดีกรมทรัพยากรทางทะเลและชายฝั่ง (ทช.) กล่าวถึงกรณีเพจเฟซบุ๊คจิตอาสา Go Eco Phuket เผยแพร่คลิปมัคคุเทศก์นำดอกไม้ทะเลกอขนาดใหญ่ขึ้นล่อปลาการ์ตูน เพื่อให้นักท่องเที่ยวชาวจีนดู ว่า ได้ตรวจสอบและรู้ตัวไกด์คนดังกล่าวแล้วเป็นเหตุการณ์เกิดบริเวณเกาะยอ อ.สัตหีบ จ.ชลบุรี อยู่ในเขตทหารเรือ ขณะนี้ได้ให้ นายสถาพร บุตรดา ผู้อำนวยการสำนักงานบริหารจัดการทรัพยากรทางทะเลและชายฝั่งที่ 2 จ.ชลบุรี เข้าแจ้งความร้องทุกข์ไกด์คนดังกล่าวแล้ว ที่ สภ.สัตหีบ ข้อหาล่าสัตว์ป่าคุ้มครอง ตามมาตรา 16 ห้ามมิให้ผู้ใดล่า หรือพยายามล่าสัตว์ป่าสงวนหรือสัตว์ป่าคุ้มครอง เนื่องจากดอกไม้ทะเลอยู่ในบัญชีสัตว์ป่าคุ้มครอง ภายใต้พระราชบัญญัติสงวนและคุ้มครองสัตว์ป่า พ.ศ.2535 มีโทษจำคุก 4 ปีปรับไม่เกิน 40,000 บาท เพราะดอกไม้ทะเลเป็นสัตว์ป่าคุ้มครอง จึงต้องแจ้งข้อหา มาตรา16 หลังปรากฎภาพหลักฐานชัดเจนและขอให้ดำเนินการขั้นเด็ดขาด เพื่อไม่ให้เป็นเยี่ยงอย่าง โดยจะมากล่าวอ้างว่ารู้เท่าไม่ถึงการณ์ไม่ได้ ที่สำคัญหหากมีใบอนุญาตจะต้องให้พักใช้ใบอนุญาตอธิบดีกรมทรัพยากรทางทะเลและชายฝั่ง (ทช.) กล่าวย้ำว่า จากนี้จะประสานกระทรวงกาท่องเที่ยวและการกีฬาให้มีเพิ่มความรู้ให้มากขึ้น พร้อมขอขอบคุณทีมจิตอาสา เครือข่าย และประชาชนที่เป็นหูเป็นตาให้กับทช. เชือว่า มีอีกหลายเหตุการณ์ที่กระทำในลักษณะเช่นนี้ แต่ไม่มีใครถ่ายภาพ หรือคลิป หรือมีหลักฐานเอาผิด